ΚΑΝΟΝΙΣΜΟΣ (ΕΟΚ) αριθ. 2450/77 ΤΗΣ ΕΠΙΤΡΟΠΗΣ της 8ης Νοεμβρίου 1977 περί τροποποιήσεως των κανονισμών (ΕΟΚ) αριθ. 1559/70, (ΕΟΚ) αριθ. 1562/70 και (ΕΟΚ) αριθ. 55/72 "περί καθορισμού των προϋποθέσεων διαθέσεως των οπωροκηπευτικών που αποσύρονται από την αγορά"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1034/77(2) του Συμβουλίου, και ιδίως το άρθρο 21 παράγραφος 4,

Εκτιμώντας:

ότι ο κανονισμός (ΕΟΚ) αριθ. 1559/70 της Επιτροπής της 31ης Ιουλίου 1970 περί καθορισμού των προϋποθέσεων διαθέσεως στις βιομηχανίες ζωοτροφών των οπωροκηπευτικών που αποσύρονται από την αγορά(3), ως και ο κανονισμός (ΕΟΚ) αριθ. 1562/70 της Επιτροπής της 31ης Ιουλίου 1970 περί καθορισμού των προϋποθέσεων διαθέσεως στις βιομηχανίες αποστάξεως ορισμένων φρούτων που αποσύρονται από την αγορά(4), όπως τροποποιήθηκαν και οι δύο από τον κανονισμό (ΕΟΚ) αριθ. 1687/76(5), καθορίζουν στο άρθρο τους 9 τον τρόπο υπολογισμού της ασφαλείας μεταποιήσεως, η οποία παρέχεται από τον υπερθεματιστή ή τον ανάδοχο-

ότι ο κανονισμός (ΕΟΚ) αριθ. 55/72 της Επιτροπής της 10ης Ιανουαρίου 1972 περί καθορισμού των όρων προσκλήσεως για υποβολή προσφορών για τη διάθεση οπωροκηπευτικών που αποσύρονται από την αγορά(6), όπως τροποποιήθηκε τελευταία από τον κανονισμό (ΕΟΚ) αριθ. 2705/76(7), καθόρισε στο άρθρο 7 τον τρόπο υπολογισμού της ασφαλείας-

ότι η αποκτηθείσα πείρα απέδειξε ότι το ύψος της ασφαλείας το οποίο προκύπτει από την εφαρμογή των ανωτέρω διατάξεων, δύναται, σε ορισμένες περιπτώσεις, να αποθαρρύνει τη διάθεση των προϊόντων που αποσύρονται από την αγορά- ότι, προς περιορισμό του μειονεκτήματος αυτού, είναι σκόπιμο να προσαρμοσθεί το ύψος της ασφαλείας, σε συνάρτηση με την περισσότερο ή λιγότερο φθαρτή φύση των εν λόγω προϊόντων, με ταυτόχρονη καθιέρωση ενός συστήματος ελέγχου που να εγγυάται ότι το προϊόν κατέστη για την ανθρώπινη κατανάλωση ως έχει-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 9 του κανονισμού (ΕΟΚ) αριθ. 1559/70, το άρθρο 9 του κανονισμού (ΕΟΚ) αριθ. 1562/70 και το άρθρο 7 του κανονισμού (ΕΟΚ) αριθ. 55/72 συμπληρώνονται από το ακόλουθο εδάφιο:

"Εν τούτοις, ο οργανισμός που ορίζεται από το ενδιαφερόμενο Κράτος Μέλος μπορεί να καθορίζει το ύψος της ασφαλείας:

- για τα ροδάκινα, σε 20% του ποσού που προκύπτει από τις διατάξεις του προηγουμένου εδαφίου,

- για τα λοιπά προϊόντα, σε 40% του ποσού που προκύπτει από τις διατάξεις του προηγουμένου εδαφίου,

υπό τον όρο ότι το υπόψη προϊόν υποβάλλεται σε έλεγχο, ο οποίος εγγυάται ότι κατά το χρόνο παραδόσεως στη βιομηχανία μεταποιήσεως καθίσταται ακατάλληλο ως έχει για την ανθρώπινη κατανάλωση".

Άρθρο 2

Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 8 Νοεμβρίου 1977.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 118 της 20.5.1972, σ. 1.

(2) ΕΕ αριθ. Ν 125 της 19.5.1977, σ. 1.

(3) ΕΕ αριθ.Ν 169 της 1.8.1970, σ. 55.

(4) ΕΕ αριθ. Ν 169 της 1.8.1970, σ. 67.

(5) ΕΕ αριθ. Ν 190 της 14.7.1976, σ. 1.

(6) ΕΕ αριθ. Ν 9 της 12.1.1972, σ. 1.

(7) ΕΕ αριθ. Ν 307 της 9.11.1976, σ. 7.